МОДЕЛ УГОВОРА О ЈАВНОЈ НАБАВЦИ
Изградња нове Топлане, редни број 0169/2023

Закључен између:

1. Наручиоца: Градска управа града Бора, са седиштем у  Бору, улица  Моше Пијаде бр.3, ПИБ: 100568330, Матични број: 07208529, Број рачуна: 840-164640-35, ЈБКЈС:04565, коју  заступа Сашка Милошевић, начелник Градске управе града Бора (у даљем тексту: Наручилац)
и
2. Извођача: 
2.1...........................................................................................................................
са седиштем у ............................................, улица .........................................., ПИБ:.......................... Матични број: ........................................
Број рачуна: ............................................ 
кога заступа................................................................... 
2.2 .........................................................................................................................
са седиштем у ............................................, улица .........................................., ПИБ:.......................... Матични број: ........................................
Број рачуна: ............................................ 
кога заступа................................................................... 
2.3 .........................................................................................................................
са седиштем у ............................................, улица .........................................., ПИБ:.......................... Матични број: ........................................
Број рачуна: ............................................ 
кога заступа................................................................... 
(у даљем тексту: Извођач)

       Напомена: У случају заједничке понуде сви понуђачи из заједничке понуде морају бити наведени под тачком 2.

УВОДНЕ ОДРЕДБЕ:
        Уговорне стране констатују:
        -да је Наручилац је донео Одлуку о спровођењу отвореног поступка јавне набавке радова – Изградња нове Топлане, редни број 0169/2023; заведену под бр. 404-848/2023-III-01 од 13.09.2023.године; Ознака и назив из Општег речника набавке (CPV): 45251200 – Радови на изградњи топлане.;
       -да је Понуђач путем Портала доставио Понуду бр._______ од _________2023.године која се налази у прилогу овог уговора и његов је саставни део;
       -да понуда Понуђача у потпуности одговара техничким спецификацијама и другим захтевима из конкурсне документације;
       -да је Наручилац у складу са чланом 146.ЗЈН на основу понуде Понуђача и Одлуке о додели уговора  бр. _______ од _________2023.године изабрао горе наведеног Понуђача;
        (Извођач наступа са подизвођачем___________________________
из_____________ул._____________________, који ће делимично извршити предметну набавку и то у износу ____% укупне вредности дате понуде у  делу _________________________________________________.
(навести део предмета набавке који ће извршити подизвођач)

ПРЕДМЕТ УГОВОРА
Члан 1.
          Овим Уговором Наручилац и Извођач утврђују међусобна права и обавезе у реализацији предметне набавке радова, редни број 0169/2023. 
          Предмет овог уговора су радови на изградњи нове топлане, у свему према понуди Извођача поднетој у отвореном поступку јавне набавке, заведена под бројем __________од __________2023.године, као саставни део овог уговора заједно са предмером и предрачуном  радова.

УГОВОРЕНА  ЦЕНА  И  НАЧИН  ПЛАЋАЊА
Члан 2.
          Укупна цена радова износи _______________ динара без урачунатог пореза на додату вредност и  _______________  динара са урачунатим порезом на додату вредност. 
          Уговорне стране су сагласне да су јединичне  цене дате у обрасцу структуре цене као саставни део понуде  фиксне и непроменљиве до краја реализације овог уговора.
          Средства за реализацију овог уговора обезбеђена су у буџету града Бора по годинама и то:
         	 - за 2023.годину износ од 25.000.000,00 динара без пдв-а, односно 30.000.000,00 динара са пдв-ом. 
- за 2024.годину износ од динара без 416.666.666,67 пдв-а, односно 500.000.000,00 динара са пдв-ом, 
-за 2025.годину износ од 641.666.666,66 динара без пдв-а, односно 770.000.000,00 динара са пдв-ом,
a у складу са Решењем Градског већа града Бора о давању сагласности на преузимање обавеза за доделу уговора за предметну јавну набавке број 400-198/2023-IV од 06.07.2023.године. 
Члан 3.
          Наручилац  се обавезује да ће цену утврђену у члану 2.став 1. овог уговора платити авансно 30% од износа предвиђеног за плаћање у 2023.години, одмах након закључења уговора о јавној набавци и достављању меницe  за правдање траженог аванса, а на основу достављеног предрачуна за авансно плаћање, након чега ће извођач кроз Систем Електронских фактура издати авансну фактуру за покриће датог аванса.
	Плаћање у 2023.години ће се извршити након делимичне или потпуне израде пројектне документације из описа техничке спецификације, с тим што укупан износ плаћања не може прећи износ планиран у 2023.год.Степен израде пројектне документације у 2023.год. потврђује писаним путем лице задужено од стране Наручиоца.Уколико Извођач не отпочне са израдом пројектне документације у 2023.год,неће му бити исплаћен износ планиран за 2023.год. и Наручилац ће активирати меницу за повраћај аванса.
 	Плаћање у 2024.год и 2025.год. вришиће се на основу привремених и окончане ситуације, по издавању електронске фактуре кроз систем електронских фактура,  са свим приложеним овереним пратећим прилозима, у складу са предметом уговора,  у законском  року од 45 дана, а  све у складу са износима који су опредељени за плаћање у члану 2.став 3. овог Уговора.
          Ситуацијa се доставља  у 5 примерака, с тиме што истa мора бити оверенa од стране  стручног надзора  Наручиоца и  достављенa Наручиоцу на оверу у року од 5 дана, након чега Наручилац враћа оверене ситуације стручном надзору који потребан број примерака доставља Извођачу радова, како би исте приложио уз рачун за  плаћање (као прилог) кроз систем електронских фактура.
          Окончану ситуацију Извођач подноси након извршене примопредаје радова и потписивања Записника о примопредаји радова.
          Уз окончану ситуацију, Извођач је обавезан да достави Наручиоцу, преко стручног надзора, фотокопију листова грађевинског дневника обострано потписаних и оверених, као и један примерак техничке документације. 
          Плаћање ће се вршити уплатом на текући рачун  Извођача бр._____________  код ________ банке.
          Наручилац задржава право промене начина плаћања услед објективних околности  доношењем анекса овог уговора.
                                                                                                    
ОБАВЕЗЕ ИЗВОЂАЧА
Члан 4.
	Извођач  је дужан да изради пројектну документацију и радове изведе квалитетно, у свему према пројектном задатку и спецификацији радова који су саставни део изабране понуде Извођача.
           Извођач је у обавези да: 
-изради пројектно-техничку документацију,
- под пројектном документацијом се подразумева израда следеће документације:
	-Идејног решења (ИДР)
	-Пројекат за грађевинску дозволу (ПГД)
	-Пројекта за извођење радова (ПЗИ)
	-Пројекат изведеног објекта (ПИО)
и остала пројектно техничка документација и елаборати, који ће бити дефинисана локацијским и осталим условима у поступку добијања дозвола и сагласност.
-радове на пројекту изградње нове топлана  на кп бр. 2637 и 2740 КО Бор I,
-изводи радове у свему према одредбама овог уговора, понуди, предмеру радова у складу са важећим прописима и  техничком документацијом,  
-пројектним задатком дефинисани су сви пројектни параметри за израду техничке документације за избор главне опреме, израду комплетне спецификације материјала и опреме као и свих радова, 
-да извршава налоге стручног надзора,    
-током извођења радова примењује све законске и подзаконске прописе из области безбедности и заштите на раду, обезбеди сигурност објекта и лица;
-да омогући стручном надзору уписивање налога у грађевински дневник на дневном нивоу и да у свему поступа и по електронским налозима,
-након извршених радова Извођач има обавезу да достави Наручиоцу један примерак техничке документације,грађевинског дневника и грађевинске књиге, оверених од стране стручног надзора и одговорног лица Извођача радова.
       Извођач је обавезан да све уговорене радове изведе у складу са Законом о планирању и изградњи и Правилнику о садржини, начину и поступку израде и начину вршење контроле техничке документације према класи и намени објекта, као и важећим Правилницима и осталим подзаконским актима, стандардима и прописима.
       Извођач се обавезује да решењем именује једног одговорног извођача радова, за све предвиђене врсте радова из понуде.
     						
                                                        Члан 5.	
      	      Извођач је дужан да, у оквиру уговорене цене за извођење предметних радова, изврши и следеће активности и радове: 
                 - да омогући стручном надзору  да га уведе у посао;
- да води грађевински дневник за грађевинске радове; 
     - да за уграђене материјале и опрему достави атесте стручном надзору;
     - да отклони сву штету коју евентуално учини за време извођења радова на објекту; 
     - да у току извођења радова редовно уклања сав отпадни материјал;
 - да учествује у примопредаји изведених радова;
 - да отклони све недостатке по записнику Комисије за примопредају;
 - да по напуштању простора у коме се изводе радови уклони сав преостали материјал и опрему; 
- да у складу са овим уговором отклони све недостатке који се евентуално појаве у гарантном року;
- да обезбеди о свом трошку извођење свих припремних радова;
- да поступи по свим писменим примедбама Наручиоца и стручног надзора  на квалитет изведених радова и уграђеног материјала и опреме, те да по тим примедбама отклони, о свом трошку, недостатке или пропусте.                                         

СРЕДСТВА ФИНАНСИЈСКОГ ОБЕЗБЕЂЕЊА
                                                       Члан 6.
Извођач је дужан да достави Наручиоцу:
1) Меницу за повраћај аванса - понуђач коме је додељен уговор је дужан да пре примљеног аванса, наручиоцу достави средство финансијског обезбеђења за повраћај аванса, у виду регистроване бланко соло менице (оверене печатом и потписане од стране овлашћеног лица) са меничним овлашћењем - писмом на целокупан износ аванса, са урачунатим порезом на додату вредност, као и доказ о регистрацији менице и копију картона депонованих потписа. Рок важења средства финансијског обезбеђења за повраћај аванса не може бити краћи од 10 дана од дана истека рока за извршење посла.                     
2) Банкаску гаранцију за испуњење уговорних обавеза, у року не дужем од 7 дана од дана закључења уговора о јавној набавци, са ОП обрасцем, картоном депонованих потписа, потврдом пословне банке о извршеној регистрацији и меничним овлашћењем којим овлашћује наручиоца да може безусловно и неопозиво, без протеста и трошкова, вансудски иницирати наплату у износу од 10% од уговорене вредности без пдв-а, са роком важности 30 дана дужим од уговореног рока. Ако се за време трајања уговора промени уговорени рок, Извођач је дужан да продужи рок важења менице. 
3)Банкарску гаранцију за отклањање недостатака у гарантном року, пре потписивања записника о примопредаји радова, са ОП обрасцем, картоном депонованих потписа, потврдом банке о извршеној регистрацији и меничним овлашћењем којим овлашћује наручиоца да може безусловно и неопозиво, без протеста и трошкова, вансудски иницирати наплату у висини од 10% од вредности уговора без ПДВ-а, са роком важења који је 5 дана дужи од гарантног рока. Наручилац ће уновчити меницу за отклањање грешака у гарантном року уколико извођач не буде извршавао своје гарантне обавезе у роковима и на начин предвиђен уговором о јавној набавци.

ОБАВЕЗЕ  НАРУЧИОЦА
Члан 7.
Обавезе Наручиоца су:
     -дa одмах после потписивања уговора достави Извођачу потребну документацију коју поседује за пројектовање. Извођач ће приступити изради пројектне документације на основу које ће Наручилац исходовати све неопходне дозволе и сагласности. 
      -да даје налоге и упутства Извођачу о извођењу радова у писаној форми кроз грађевински дневник;   
 -да измирује обавезе према Извођачу за израду техничке документације и изведене радове;
 -да обезбеди контролу изведених радова и преглед и оверу грађевинског дневника;
 -да обезбеди извршење прегледа изведених радова у циљу примопредаје радова;
      -да формира Комисију за примопредају радова. 
                           
                                     
 РОК И МЕСТО ИЗВОЂЕЊА РАДОВА
                                                                Члан  8.
 Рок за реализацију уговореног посла у целини  описног у техничкој спецификацији је_________  дана (максимално 365 календарских дана) од дана увођења у посао, не рачунајући дане потребне за исходовање услова, дозвола, сагласности и др. Даном увођења у посао се подразумева давање писаног налога лица за праћење израде пројектно техничке документације . 
           Извођач ће радове вршити на основу писменог налога Стручног надзора.
  Извођач је дужан да по налогу Стручног надзора  започне са извођењем радова у року од два календарска дана од дана давања налога. Наведени рокови  обухватају  и нерадне дане и празнике.
Радови се сматрају завршеним када се уради записничка примопредаја радова.
Утврђени рок се не може мењати без сагласности Наручиоца.
Извођач радова ће имати право на продужетак рока у случају више силе и објективних околности чије се наступање не може предвидети.
Извођач радова може поднети писани, детаљно образложени захтев за продужење рока за завршетак радова, најкасније пре истека рока из става 1. овог члана.
	Стручни надзор  је дужан да у року од 3 дана размотри и оцени оправданост захтева за продужење рока и писани закључак достави Наручиоцу.
Наручилац ће, на основу закључка стручног надзора, продужење рока утврдити доношењем анекса овог уговора.
 	Место извођења радова је  територија града Бора, на кп бр. 2637 и 2740 КО Бор I.

УГОВОРНА КАЗНА
Члан 9.
           Уколико Извођач не испуњава обавезе у уговореном року, Наручилац има право да за сваки дан закашњења, захтева уговорену казну од 0,1% уговорене вредности, а највише до 5% уговорене вредности, у ком случају ће Наручилац упутити налог да му Извођач умањи рачун у висини уговорне казне.

Уколико из неоправданих разлога Извођач прекине са извођењем радова или одустане од даљег рада, Наручилац  има право да раскине овај уговор, уз наплату гаранције за испуњење уговорних обавеза у целости, као и да захтева од Извођача накнаду штете, до износа стварне штете. 

ГАРАНТНИ РОК
Члан 10.
	Гаратни рок за уграђене котлове,опрему и радове је  _____године (с тим да рок не може бити краћи од 2 године), рачунајући од датума потписивања Записника о примопредаји радова од стране овлашћених представника обе уговорне стране.
            Извођач радова је дужан да у гарантном року о свом трошку отклони све недостатке који су настали због тога што се Извођач радова није придржавао својих обавеза у погледу квалитета изведених радова и уграђеног материјала. Наручилац радова ће одредити Извођачу радова примерени рок за отклањање недостатка. Извођач радова није дужан да отклони недостатке који су настали као последица нестручног руковања и употребе, односно ненаменског коришћења од стране Наручиоца или трећих лица. Уколико Извођач радова не отклони недостатке у примереном року који му одреди Наручилац, Наручилац има право да наплати гаранцију за отклањање грешака у гарантном року.


ИЗМЕНА УГОВОРА 
Члан 11.
            Наручилац може током трајања уговора о јавној набавци у складу са одредбама чл.156-161. ЗЈН да измени уговор без спровођења поступка јавне набавке.
            Свакој измени уговора мора да предходи детаљан извештај стручног надзора. 
            Изменом уговора не може да се мења целокупна природа уговора, односно предмета јавне набавке.
            Уколико се током извођења уговорених радова појави потреба за извођењем вишкова радова, Извођач је дужан да застане са том врстом радова и о томе обавести стручни надзор и Наручиоца у писаној форми. Извођач није овлашћен да без писане сагласности Наручиоца и стручног надзора мења обим уговорених радова и изводи вишкове радова.
           Вишкови радова су количине изведених радова које прелазе уговорене количине радова.Вишкови радова представљају изведене радове, те се не могу сматрати  непредвиђеним  радовима.
           Мањкови радова су негативна одступања изведених радова у односу на уговорене количине радова.
           Јединичнe ценe из понуде из члана 1. овог уговора важе и за вишкове, односно мањкове радова, ако не прелазe  10% од уговорених количина радова.
           Извођач је обавезан да достави Наручиоцу преко стручног надзора, писани захтев за одобрењем вишкова, односно мањкова радова. Писани захтев треба да садржи преглед вишкова и мањкова радова, са количинама и уговореним јединичним ценама.Стручни надзор је у обавези да провери основаност захтева, и достави мишљење са детаљним образложењем Наручиоцу на усвајање, најкасније у року до 5  дана од дана пријема захтева. 
            Уколико Наручилац усвоји мањкове радова, односно уколико у складу са расположивим финансијским средствима усвоји вишкове радова, Наручилац ће  са Извођачем закључити анекс овог уговора.
            Наручилац задржава право да, уколико не располаже потребним финансијским средствима неопходним за извршење вишкова радова, не закључи анекс овог уговора.

ПРАЋЕЊЕ РЕАЛИЗАЦИЈЕ УГОВОРА И СТРУЧНИ НАДЗОР
 
Члан 12.
	Лице за праћење израде пројектне документације и Стручни надзор над извођењем радова биће одређени посебним Решењем Наручиоца.


ВАЖЕЊЕ УГОВОРА
Члан 13.
Овај  уговор производи правна дејства од дана потписивања овлашћених лица обе уговорене стране и закључује се до коначног извршења уговорних обавеза обе уговорне стране.
	
РАСКИД УГОВОРА                                  
Члан 14.
          Све несагласности у вези испуњења уговорних обавеза уговорне стране решавају мирним путем и међусобним договором. Уколико то није могуће свака од уговорних страна има право на раскид овог уговора у случају неиспуњења или неблаговременог испуњења уговорних обавеза друге уговорне стране.
           Уговор се раскида у следећим случајевима:
-ако настану околности које би за последицу имале битну измену уговора, што би захтевало спровођење новог поступка јавне набавке,
-ако је привредни субјект са којим је закључен уговор у поступку јавне набавке због постојања основа за искључење привредног субјекта требало да буде искључен из поступка,
-ако Извођач не изводи радове по условима из понуде,
-ако Извођач не испуни уговорне обавезе из овог уговора,
-у случају промене јединичних  цена из понуде,
-ако Наручилац не измири своје обавезе плаћања како је уговором предвиђено,
-споразумом уговорних страна,
-и у другим случајевима у складу са законом.
          О својој намери да раскине уговор, уговорна страна је дужна да писменим путем обавести другу уговорну страну. Уговор ће се сматрати раскинутим по протеку рока од 5 (пет) дана од дана пријема писменог обавештења.

ЗАВРШНЕ  ОДРЕДБЕ
Члан 15.
  Уговорне стране се обавезују да другој уговорној страни доставе податке о свакој извршеној статусној или организационој промени, као и све друге промене везане за опште податке (текући рачун, адреса, овлашћена лица и др.).
                                                       	

Члан  16.
              На питања која нису регулисана овим уговором примењиваће се одредбе Закона о облигационим односима, Закона о планирању и изградњи и одредбе Посебних узанси о грађењу („Сл.лист СФРЈ“ бр.18/77). 


Члан 17.
             Евентуалне спорове из овог уговора, уговорне стране решаваће споразумно, а спорове које не буду могле решити споразумно, решаваће надлежни суд према седишту Наручиоца.

                                    
Члан 18.
               Овај уговор је сачињен у 6 (шест) истоветних примерака, од којих Наручилац задржава 4 (четири)  примерка, а Извођач 2 (два) примерка уговора.
            Сваки уредно потписан примерак уговора представља оригинал и производи једнако правно дејство.
      

          За НАРУЧИОЦА,                                                         За  ИЗВОЂАЧА,

________________________                                     ______________________________

 
Напомена: 
-Модел уговора понуђач попуњава  у складу са понудом и потписује, чиме потврђује да је сагласан са садржином модела уговора. 
-Уколико понуђачи подносе заједничку понуду, група понуђача може да се определи да модел уговора потписују сви понуђачи из групе понуђача или група понуђача може да одреди једног понуђача из групе који ће попунити и потписати модел уговора  што ће бити дефинисано споразумом који је саставни део заједничке понуде.
-У случају подношења заједничке понуде, односно понуде са учешћем подизвођача, у моделу уговора морају бити наведени сви понуђачи из групе понуђача, односно сви подизвођачи.
-Модел уговора представља садржину уговора који ће бити закључен са изабраним понуђачем.
